**Sanders historie.**

”Min søn er tarm patient med 10 operationer inden han fylder 3 år. Han er født uden endetarmsåbning og har derfor fået denne rekonstrueret og har i dag en blindtarmsstomi, som han fik anlagt som 3 årig. Denne var så befriende at få, da vi havde døjet med svære år med mage afføringer, op til 35 pr. døgn. Desværre med alderen blev det en større og større udfordring at holde sig tæt hele dagen, på trods af skyl gennem endetarmsåbningen. Så siden min søn var 6 år, har han haft daglige uheld (små som store). Derfor har han et fast Libresse indlæg i sine boxershorts, så det er nemt at skifte.

Men nu hvor han er blevet større, 11 år, betyder det altså meget for hans trivsel og sociale væsen, at han ikke lugter og har uheld. Derfor søgte jeg på nettet efter propper, som kunne hjælp ham til en lækagefri dag.

Vores redning hedder Heidi fra Kirstine Hardam, jeg var så heldig at få hende i røret og få råd og vejledning, som jeg aldrig har fået det før. Hun havde så meget viden om mave udfordringer, gode råd om skylninger og allerbedst - analpropper (Renew propper) Vi fik lov at få en prøve på dem, og vi mødtes i Korsør ved hendes lager, og fik dem med på en miniferie ved ”Scandic the reef”, et sted som ellers ville have været en stor udfordring for min søn, da han hele tiden skal passe på, at der ikke kommer noget.

Min søn blev overtalt til at prøve disse, og allerede efter 5 min havde han glemt den var sat i - og efter de første 4 timer i vandet var han lykkelig! Han behøvede ikke hele tiden være obs på sin mave og risiko for lækage, som han sagde; ”jeg slipper for at holde mig og hele tiden smutte op på toilettet”. Det var en kæmpe succes!!

Vi købte derefter en æske med 20 stk. og dem brugte han i sommerferien og de første uger i sin skolestart. Han er lysnet helt op, han holder tæt hele dagen ved hjælp af disse propper. Han er blevet gladere, mere social og er uden bekymring om han har uheld, når han løber og leger, eller blot cykler til og fra hjemmet osv. De her propper er nemme at bruge, og kan sidde fra morgen til aften og det har givet min søn en helt normal hverdag som alle andre. Han skal ikke være bange for lækage, han skal ikke ud og skifte og han lugter aldrig - vi er så glade, at vi har kontaktet OUH (Odense Universitetshospital) omkring en bevilling og søgt dem om dette. I starten vidste de intet om disse (på trods af Hardam har forsøgt), så har de ikke hørt efter. Men de kunne jo høre på min oplevelse, at alle børn som døjer med uheld og lækage, burde få tilbudt disse! Så vi er nu som en prøve for dem, på at dette fungerer. Vi har fået en midlertidig dispensation via deres indkøb, så vi kan få dem til min søn. Så han kan få en så tæt på helt almindelig hverdag som andre, han er endda begyndt at have legeaftaler igen efter skole ude hos andre!

Det eneste jeg fortryder, er at jeg ikke fandt denne løsning tidligere, for det har gjort og gør en kæmpe forskel for min søns hverdag

Tak Heidi for dine råd, snakke og mulighed for at dette lykkes - gid der var flere af dig!

Mange hilser Pernille & Sander

*Efter aftale med Sanders mor Pernille, har Hardam A/S tilladelse til at offentliggøre denne tekst, som er hendes fortælling af deres oplevelse med Sanders situation og Renew analprop. Ordlyden i teksten er Pernilles, vi har blot sat den op, så den bliver så let tilgængelig som mulig.*

*Artikel udfærdiget af Heidi Skydsgaard, sygeplejerske og stomiterapeut ved Hardam A/S*